9. Euroopan oikeusasiamiehen vuosikertomus 2005 (äänestys)
- Ennen äänestystä:
Andreas Schwab 
esittelijä. - (DE) Arvoisa puhemies, käytän työjärjestyspuheenvuoron. Keskustelimme aamulla Euroopan oikeusasiamiehen kanssa siitä, millaiset valtuudet hänellä on valvoa EY:n henkilöstövalintatoimiston EPSOn toimintaa. Hän vahvisti hoitavansa valvontatehtävää virkansa puolesta. Esittäisin näin ollen aamun keskusteluun osallistuneiden jäsenten pyynnön siitä, että jäsen Panayotopoulos-Cassiotoun tarkistus 1 hyväksyttäisiin, sillä siinä vahvistetaan se, mitä Euroopan oikeusasiamieskin totesi.

{'language': 'fi'}